ED

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

**-----**

**ΓΡΑΦΕΙΟ ΤΥΠΟΥ**

**-----**

Ταχ. Δ/νση: Α. Παπανδρέου 37

Τ.Κ. – Πόλη: 15180 - Μαρούσι

Ιστοσελίδα: [www.minedu.gov.gr](http://www.minedu.gov.gr)

E-mail: press@minedu.gov.gr

**Μαρούσι, 14/6/2023**

**Δελτίο Τύπου**

**Έναρξη Πανελλαδικών Εξετάσεων Ειδικών και Μουσικών Μαθημάτων στις 17 Ιουνίου 2023 με το ειδικό μάθημα των Αγγλικών.**

Από το Υπουργείο Παιδείας και Θρησκευμάτων υπενθυμίζεται ότι **το Σάββατο 17 Ιουνίου 2023** ξεκινούν, με το ειδικό μάθημα των **Αγγλικών**, οι Πανελλαδικές Εξετάσεις Ειδικών και Μουσικών Μαθημάτων 2023 για τους υποψηφίους Γενικών Λυκείων (ΓΕΛ) και Επαγγελματικών Λυκείων (ΕΠΑΛ) όλης της χώρας. Οι εξετάσεις αυτές θα διενεργηθούν από 17 έως και 29 Ιουνίου 2023, με βάση το αναλυτικό πρόγραμμα εξετάσεων που έχει ήδη ανακοινωθεί.

Α. Αναλυτικό Πρόγραμμα Εξετάσεων Ειδικών και Μουσικών Μαθημάτων

Β. Εξεταστικά Κέντρα Αγγλικών

Γ. Εξεταστικά Κέντρα Αγγλικών Υποψηφίων με Αναπηρία και Ειδικές Εκπαιδευτικές Ανάγκες

Δ. Οδηγίες προς τους υποψηφίους για το μάθημα των Αγγλικών

Α. ΑΝΑΛΥΤΙΚΟ ΠΡΟΓΡΑΜΜΑ ΕΞΕΤΑΣΕΩΝ ΕΙΔΙΚΩΝ & ΜΟΥΣΙΚΩΝ ΜΑΘΗΜΑΤΩΝ

|  |  |  |  |
| --- | --- | --- | --- |
| **ΗΜΕΡΑ** | **ΗΜΕΡ/ΝΙΑ** | **ΜΑΘΗΜΑ** | **ΩΡΑ ΕΝΑΡΞΗΣ ΕΞΕΤΑΣΗΣ** |
| ΣΑΒΒΑΤΟ | 17-6-2023 | ΑΓΓΛΙΚΑ | 10:00 π.μ. |
| ΔΕΥΤΕΡΑ | 19-6-2023 | ΓΕΡΜΑΝΙΚΑ | 8:30 π.μ. |
| ΤΡΙΤΗ | 20-6-2023 | ΕΛΕΥΘΕΡΟ ΣΧΕΔΙΟ | 8:30 π.μ. |
| ΤΕΤΑΡΤΗ | 21-6-2023 | ΓΡΑΜΜΙΚΟ ΣΧΕΔΙΟ | 8:30 π.μ. |
| ΠΕΜΠΤΗ | 22-6-2023 | ΑΡΜΟΝΙΑ | 8:30 π.μ. |
| ΠΑΡΑΣΚΕΥΗ | 23-6-2023 | ΕΛΕΓΧΟΣ ΜΟΥΣΙΚΩΝ ΑΚΟΥΣΤΙΚΩΝ ΙΚΑΝΟΤΗΤΩΝ | 16:30 μ.μ. |
| ΣΑΒΒΑΤΟ | 24-6-2023 | ΜΟΥΣΙΚΗ ΑΝΤΙΛΗΨΗ ΚΑΙ ΓΝΩΣΗ | 12:30 μ.μ. |
| ΔΕΥΤΕΡΑ | 26-6-2023 | ΜΟΥΣΙΚΗ ΕΚΤΕΛΕΣΗ ΚΑΙ ΕΡΜΗΝΕΙΑ | 8:30 π.μ. |
| ΤΡΙΤΗ | 27-6-2023 | ΓΑΛΛΙΚΑ | 8:30 π.μ. |
| ΤΕΤΑΡΤΗ | 28-6-2023 | ΙΣΠΑΝΙΚΑ | 8:30 π.μ. |
| ΠΕΜΠΤΗ | 29-6-2023 | ΙΤΑΛΙΚΑ | 8:30 π.μ. |

Β. ΕΞΕΤΑΣΤΙΚΑ ΚΕΝΤΡΑ ΑΓΓΛΙΚΩΝ

Οι εξετάσεις στο Ειδικό Μάθημα ξένης γλώσσας **«ΑΓΓΛΙΚΑ**» θα διενεργηθούν στα **εξεταστικά κέντρα που έχουν οριστεί από τις οικείες Διευθύνσεις Δευτεροβάθμιας Εκπαίδευσης και τα οποία έχουν ήδη γνωστοποιηθεί στα Λύκεια από όπου μπορείτε να ενημερωθείτε.**

Γ. ΕΞΕΤΑΣΤΙΚΑ ΚΕΝΤΡΑ ΑΓΓΛΙΚΩΝ ΥΠΟΨΗΦΙΩΝ ΜΕ ΑΝΑΠΗΡΙΑ ΚΑΙ ΕΙΔΙΚΕΣ ΕΚΠΑΙΔΕΥΤΙΚΕΣ ΑΝΑΓΚΕΣ

**α)** Οι υποψήφιοι που κατέθεσαν Αίτηση-Δήλωση σε Λύκεια των Διευθύνσεων Δευτεροβάθμιας Εκπαίδευσης **Α’ ΑΘΗΝΑΣ, Β’ ΑΘΗΝΑΣ, ΔΥΤΙΚΗΣ ΑΤΤΙΚΗΣ** καθώς και των Περιφερειακών Διευθύνσεων Πρωτοβάθμιας και Δευτεροβάθμιας Εκπαίδευσης **ΣΤΕΡΕΑΣ ΕΛΛΑΔΑΣ, ΒΟΡΕΙΟΥ ΑΙΓΑΙΟΥ και ΚΡΗΤΗΣ**, εξετάζονται από την Επιτροπή Εξέτασης ατόμων με αναπηρία και ειδικές εκπαιδευτικές ανάγκες που εδρεύει **στο  συγκρότημα του 59ου Γενικού Λυκείου Αθηνών και του 59ου Γυμνασίου Αθηνών** (Σεκούνδου 10, ΤΚ 11143 - Άνω Πατήσια).

**β)** Οι υποψήφιοι που κατέθεσαν Αίτηση-Δήλωση σε Λύκεια των Διευθύνσεων Δευτεροβάθμιας Εκπαίδευσης **Γ΄ ΑΘΗΝΑΣ, Δ΄ ΑΘΗΝΑΣ, ΑΝΑΤΟΛΙΚΗΣ ΑΤΤΙΚΗΣ, ΠΕΙΡΑΙΑ** καθώς και των Περιφερειακών Διευθύνσεων Πρωτοβάθμιας και Δευτεροβάθμιας Εκπαίδευσης **ΙΟΝΙΩΝ ΝΗΣΩΝ, ΝΟΤΙΟΥ ΑΙΓΑΙΟΥ, ΔΥΤΙΚΗΣ ΕΛΛΑΔΑΣ και ΠΕΛΟΠΟΝΝΗΣΟΥ,** εξετάζονται από την Επιτροπή Εξέτασης ατόμων με αναπηρία και ειδικές εκπαιδευτικές ανάγκες που εδρεύειστο  **50ο Γυμνάσιο Αθηνών και στο παρακείμενο 50ο Γενικό Λύκειο Αθηνών** (Χατζηαποστόλου 74-76 και Δόρδου, ΤΚ 10443 - Αθήνα).

**γ)** Οι υποψήφιοι που κατέθεσαν Αίτηση-Δήλωση σε Λύκεια τωνΠεριφερειακών Διευθύνσεων Πρωτοβάθμιας και Δευτεροβάθμιας Εκπαίδευσης **ΘΕΣΣΑΛΙΑΣ, ΗΠΕΙΡΟΥ, ΔΥΤΙΚΗΣ ΜΑΚΕΔΟΝΙΑΣ, ΚΕΝΤΡΙΚΗΣ ΜΑΚΕΔΟΝΙΑΣ και ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ,** εξετάζονται από την Επιτροπή Εξέτασης ατόμων με αναπηρία και ειδικές εκπαιδευτικές ανάγκες που εδρεύειστο **2ο Γενικό Λύκειο Καλαμαριάς** (Θεμιστοκλή Σοφούλη 114, ΤΚ 55131).

Δ. ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ ΓΙΑ ΤΟ ΜΑΘΗΜΑ ΤΩΝ ΑΓΓΛΙΚΩΝ

1. **Οι υποψήφιοι πρέπει να έχουν μαζί τους υποχρεωτικά το δελτίο εξεταζομένου και κατά προτίμηση και την αστυνομική τους ταυτότητα ή διαβατήριο.**

2. Οι υποψήφιοι πρέπει να προσέρχονται στις αίθουσες εξέτασης το αργότερο μέχρι τις 09:30 π.μ.

3. Η διάρκεια εξέτασης είναι τρεις (3) ώρες.